|  |  |  |
| --- | --- | --- |
| **KLINIČKI BOLNIČKI CENTAR OSIJEK**  **Služba za poslove nabave**  **Voditelj Službe:**  **Boris Flegar, dipl.oec.**  **Josipa Huttlera 4**  **31000 Osijek, Hrvatska**  **Tel: 031/511-111**  **E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK**  **Department of Supply**  **Head of Department**  **Boris Flegar, B. Sc. (Econ.)**  **Josipa Huttlera 4**  **31000 Osijek, Hrvatska**  **Phone: +385 31 511 111**  **E-mail: boris.flegar@gmail.com** |

**SVIM ZAINTERESIRANIM GOSPODARSKIM**

**SUBJEKTIMA**

Urbroj: R6-7472/19

U Osijeku, 13. svibnja 2019.

|  |  |
| --- | --- |
| PREDMET: | Prethodno savjetovanje sa zainteresiranim gospodarskim subjektima za pripremu i provedbu postupka javne nabave  **DIGITALNI DIJASKOPSKI RTG UREĐAJ**  **za potrebe Zavoda za dijagnostičku i intervencijsku radiologiju KBC-a Osijek**  evidencijski broj nabave: MV-19/29.  ***-*** dostavlja se! |

Poštovani,

Klinički bolnički centar Osijek priprema provedbu otvorenog postupka javne nabave za nabavu Digitalnog dijaskopskog RTG uređaja za potrebe Zavoda za dijagnostičku i intervencijsku radiologiju KBC-a Osijek, s namjerom sklapanja ugovora o javnoj nabavi.

Temeljem članka 198. (Prethodna analiza tržišta) stavku 1. Zakona o javnoj nabavi (NN, br. 120/2016., u daljnjem tekstu: ZJN 2016)prije pokretanja postupka javne nabave javni naručitelj u pravilu provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom.

Javni naručitelj smije, sukladno članku 198. stavku 2. ZJN 2016, tražiti ili prihvatiti savjet neovisnih stručnjaka, nadležnih tijela ili sudionika na tržištu koji može koristiti u planiranju i provedbi postupka nabave te izradi dokumentacije o nabavi, pod uvjetom da takvi savjeti ne dovode do narušavanja tržišnog natjecanja, te da ne krše načela zabrane diskriminacije i transparentnosti.

Prije pokretanja otvorenog postupka javne nabave male vrijednosti za predmet nabave: Digitalni dijaskopski RTG uređaj za potrebe Zavoda za dijagnostičku i intervencijsku radiologiju KBC-a Osijek, evidencijski broj nabave: MV-19/29, javni naručitelj provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom.

S ciljem osiguranja mjera propisanih člankom 199. (Prethodno sudjelovanje natjecatelja i ponuditelja) ZJN 2016, ovim putem pozivamo sve zainteresirane gospodarske subjekte da nam dostave svoje primjedbe, sugestije i prijedloge, a radi razmjene informacija, prijedloga i savjeta koje možemo koristiti kod planiranja i provedbe postupka nabave te izrade dokumentacije o nabavi, uz napomenu da savjeti ne smiju imati učinak ograničenja tržišnog natjecanja, diskriminacije i transparentnosti.

Temeljem članka 198. stavka 3. ZJN 2016 na internetskim stranicama Kliničkog bolničkog centra Osijek http://www.kbco.hr/informacije/javna-nabava/ objavljujemo nacrt dokumentacije o nabavi te tehničku specifikaciju za nabavu Digitalnog dijaskopskog RTG uređaja za potrebe Zavoda za dijagnostičku i intervencijsku radiologiju KBC-a Osijek.

Molimo sve zainteresirane gospodarske subjekte da **najkasnije do 20.05.2019**. godine, do kada je otvoreno prethodno savjetovanje, dostave eventualne primjedbe i prijedloge na adresu elektroničke pošte: [javna.nabava@kbco.hr](mailto:javna.nabava@kbco.hr)

Izvješće o prethodnom savjetovanju, o prihvaćenim i neprihvaćenim primjedbama i prijedlozima zainteresiranih gospodarskih subjekata, naručitelj će objaviti na istim internet stranicama.

S poštovanjem,

Voditelj Službe za poslove nabave:

Boris Flegar, dipl.oec.